biswa921/hiwiki-latest-pages-articles-raw huggingface dataset:
प्लांचेट

right|thumb|300px|१८६० में निर्मित एक ब्रिटिश प्लान्चेट
प्लांचेट (Planchette), आत्मवादियों का एक यन्त्र है जो 'स्वतः' लिखता है और ऐसा माना जाता है कि यह दूसरे लोकों के तथाकल्पित 'भूतों' से सन्देश प्राप्त करने के लिये प्रयुक्त होता है। मुख्यतः १९वीं शताब्दी में यह बहुत लोकप्रिय हो चला था। वास्तव में प्लान चैट होता ही नहीं है और ना ही भूत होते हैं क्यों लोगों को ठगने और मूर्ख बनाने का काम है यंत्र  किसी भी काम का नहीं

परिचय
यह पान के पत्ते की आकृति का, किंतु उससे बड़े आकार का पतली और हलकी तथा चिकनी लकड़ी का बना हुआ एक यंत्र है। इसमें नोक की ओर पेंसिल फँसाने के लिए एक गोल छेद और पीछे की और नीचे दो पहिए लगे होते हैं। पहियों के द्वारा यह यंत्र ऊपर से थोड़ा सा दबाव और सहारा पाकर चलने लगता है और चलने से पेंसिल द्वारा उस कागज पर जिनके ऊपर वह यंत्र चलता है निशान बनते रहते हैं। सन् १८५३ में इसका आविष्कार एक फ्रांसीसी आत्मवादी ने किया था। जब कोई माध्यम (मीडियम) अपनी चेतना को शरीर से हटाकर किसी मृत प्राणी द्वारा अपने शरीर को क्रियावान् होने दे और प्लांचेट पर अपना हाथ अथवा उँगलियाँ रख दे तो मृत आत्मा उस हाथ के द्वारा प्लांचेट को चलाने लगती है और उसमें लगी हुई पेंसिल द्वारा जो लिखना चाहती है लिख देती है। माध्यम का शरीर और विशेषत: हाथ अपनी आत्मा के नियंत्रण में न रहकर मृत आत्मा के नियंत्रण में कुछ काल के लिए आ जाता है और उसके द्वारा मृत आत्मा जो कुछ जीवित प्राणियों को कहना चाहती है कह देती है।

प्लांचेट हाथ रखने पर कुछ देर पीछे चलने लगता है। उसके द्वारा स्पष्ट अक्षरों में कुछ न कुछ लिखा भी जाता है। प्रश्नों के उत्तर भी लिखे जाते हैं। पर लिखनेवाला वह माध्यम है जिसका हाथ उसपर रखा होता है अथवा उसके द्वारा कोई दूसरी आत्मा लिखती है - इसका निर्णय करना असंभव नहीं तो कठिन जरूर है। जान बूझकर तो माध्यम लोग सदा धोखा नहीं देते। अज्ञात रीति से भले ही वे या उनका हाथ प्लांचेट को चलाता हो। पर इसका कोई प्रमाण नहीं हो सकता कि किसी दूसरी आत्मा द्वारा कुछ लिखा जा रहा है अथवा माध्यम के अचेतन मन अथवा मन के किसी उच्चस्तर द्वारा कुछ लिखा जा रहा है। कभी-कभी ऐती बातें भी लिखी जाती हैं जिनका ज्ञान माध्यम को अपने जीवन में कभी भी नहीं हुआ। इस प्रकार का ज्ञान या तो मृत आत्मा के द्वारा व्यक्त होता है या यह भी संभव है कि माध्यम के अज्ञात मन ने ही अपनी अलौकिक और निहित शक्तियों द्वारा ज्ञान को प्रापत करके किसी मृत अत्मा के बहाने से उसे लेख द्वारा व्यक्त कर दिया हो। अब यह निर्विवाद सिद्ध हो चुका है कि मनुष्य के अज्ञात मन में अनेक अलौकिक शक्तियाँ निहित हैं जो किसी किसी मानसिक अवस्था में प्रकट हो जाती है। अतएव कुछ लोग यह मानते हैं कि प्लांचेट द्वारा वही ज्ञान हमको प्राप्त होता है जो माध्यम के आंतरिक मन को प्राप्त हो गया है।

प्लांचेट पर कभी कभी इतिहास के महान् मृत व्यक्तियों द्वारा भी बहुत सी बातों का लिखा जाना अनुभव में आया है। आश्चर्य होता है कि वे महान् आत्माएँ क्या प्रत्येक जीवित व्यक्ति के इतने समीप हैं और क्या उनको इतना समय मिलता है कि वे जहाँ तहाँ कभी कभी बिना बुलाए पहुँच जाती हैं।

प्लांचेट पर भूत, वर्तमान और भविष्य की बातें लिखी जाती हैं। कभी कभी भविष्यवाणियाँ ठीक भी निकल जाती हैं। कभी कभी जो बात किसी पास बैठनेवालों और माध्यम को भी मालूम नहीं वे भी प्लांचेट पर लिखी जाती है। वास्तव में प्लांचेट एक अद्भुत यंत्र है।

श्रेणी:यंत्र
तियांजिन धमाके २०१५

चीन के उत्तरी शहर तियांजिन में १२ अगस्त २०१५ को ३० सैकण्ड के अन्तराल में कम से कम दो धमाके हुये। दोनों धमाके चीन के तियांजिन के बिन्हाई न्यू एरिया में खतरनाक और रासायनिक पदार्थों वाले एक गोदाम में हुए। धमाकों का कारण अभी तक ज्ञात नहीं हुआ है लेकिन प्रारम्भिक सूचनाओं के आधार पर इसे औद्योगिक दुर्घटना बताया गया है। चीनी राज्य मीडिया के मुताबिक पहला धमाका रुईहाई सैन्य संचालन के मालिकाना वाले जहाजो में रखे खतरनाक पदार्थों में हुआ।

 विस्फोट 
thumb|300x300px|पोर्ट क्षेत्र का मानचित्र
सभी रपटों के अनुसार धमाकों में सैकड़ों लोग घायल हुये जो कई किलोमीटर दूर तक महसूस किए गए। इन धमाकों को भूकम्प मापन पैमाने पर २.३ से २.९ तीव्रता का मापा गया जिससे उत्पन्न होने वाली आग की लपटें सैकड़ों मीटर ऊँची थीं। चीन के भूकम्प नेटवर्क सेंटर के अनुसार पहला और दूसरा धमाका क्रमशः ३ और २१ टन्स ऑफ़ टीएनटी के तुल्य थे।

अग्निशमन गोदाम में विनाशकारी पदार्थों की मात्रा की अस्पष्टता के कारण रोक लिया गया।

 जनहानि 
तियांजिन सरकार के अनुसार धमाके में ७०० से अधिक लोग घायल हुये हैं जिनमें से अधिकतर को व्यापक चोटें आयी हैं और अधिकतर  जलने और विस्फोट के कारण जख्मी हुये हैं। घटनास्थल पर हजारों की संख्या में बचावकर्मी लगाये गये जिनमें से १२ की मृत्यु हो गयी। ३६ बचावकर्मियों की समाग्री समाप्त हो चुकी थी। आग की लपटों और धमाके में निकल रहे धुँए का एक वीडियो भी जारी किया गया है।

कुछ समाचारों के अनुसार कम से कम ७१ लोग घायल हुये हैं और ५० से अधिक लोग मारे गये हैं।

 क्षति 
गोदाम के आसपास के क्षेत्रों के जारी चित्रों और वीडियो में के अनुसार व्यापक नुकसान हुआ है। विस्फोट के चित्र एक जापानी उपग्रह द्वारा जारी किये गये।

विभिन्न रसद कंपनियों के भवन सहित पास के पार्किंग क्षेत्र में खड़ी हजारों कारें धमाके में नष्ट हो गयीं।

सुपरकंप्यूटर तिआन्हे 1A को तियाजिन के सुपरकंप्यूटिंग केन्द्र के नष्ट हो जाने के बाद बन्द किया गया जो अभी भी कार्यकारी है।

 प्रतिक्रिया 
चाइना सेंट्रल टेलीविजन की खबरों के अनुसार राष्ट्रपति शी जिनपिंग और प्रधानमंत्री ली कचियांग पीड़ितों के बचाव और आग बुझाने के लिए सभी तरह के प्रयास करने का आग्रह किया है।

 सन्दर्भ 

 बाहरी कड़ियाँ 
 .
 .
 .

श्रेणी:2015 में आपदाएँ
श्रेणी:चीन
तिनाउ नदी

right|thumb|300px|तिनाउ नदी
तिनाउ नदी, नेपाल और भारत से होकर बहने वाली छोटी नदी है जो महाभारत पर्वतशृंखला से निकलकर शिवालिक पहाड़ियों एवं तराई क्षेत्र से बहती हुई बुटवल के पास भारतीय सीमा में प्रवेश करती है। अन्त में यह गंगा में मिल जाती है।

श्रेणी:नेपाल की नदियाँ
श्रेणी:भारत की नदियाँ
बुखारेस्ट की संधि

बुखारेस्ट की संधि (Treaty of Bucharest) १० अगस्त १९१३ को बुल्गारिया, रोमानिया, सर्बिया, मान्टिनिग्रो, और ग्रीस के प्रतिनिधियों के बीच हुई थी। यह संधि द्वितीय बाल्कन युद्ध के बाद हुई थी तथा इसके द्वारा प्रथम बाल्कन युद्ध के बाद हुई लन्दन की संधि को संशोधित किया गया।

श्रेणी:सन्धियाँ
स्तंभपुष्पता

right|thumb|300px|तने पर फला कटहल
right|thumb|300px|आस्ट्रेलिया का वाटरमेलन पौधे के क्षैतिज शाखा पर लगे पुष्प
स्तंभपुष्पता (Cauliflory) वनस्पति विज्ञान का एक शब्द है। उन पेड़ों को स्तम्भपुष्पी कहते हैं जिनके पुष्प और फल उनके मुख्य तने या अन्य मोटी शाखाओं पर लगते हैं, न कि नये पल्लवों पर। गूलर, और कटहल इसके प्रमुख उदाहरण हैम।

श्रेणी:वनस्पति विज्ञान
सोडियम लॉरेल सल्फ़ेट

सोडियम लौरेल सल्फ़ेट (SLS) टूथपेस्ट और प्रसाधन सामग्रियों में प्रयुक्त कार्बनिक यौगिक है। इसका सूत्र CH3(CH2)11SO4Na है। यह झाग बनाने के लिए इस्तेमाल होता है जिसका प्रयोग त्वचा के लिए थोड़ा हानिकारक माना जाता है। तथा ये एक धीमा जहर  होता है  इसकी क्षरण-शक्ति के अनुमान इस बात से लगाया जा सकता है कि इसको इंजन के ग्रीस की चिकनाई हटाने और फ़र्श साफ़ करने वाले घोलों (जैसे Domex ) में इस्तेमाल किया जाता है। इसके अलावे साबुन और डिटरजेंट तथा द्रव के पृष्ठीय तनाव कम करने के लिए भी इस्तेमाल किया जाता है। अगर पेट में थोड़ा थोड़ा चले जाए अगले कुछ महीनों में लिवर इन्फेक्शन अनेक प्रकार के बीमारी का ट्रस्ट बनते चले जायेगा

इसको 'डोडेसिल सल्फेट' (SDS या NaDS) भी कहते हैं। 

Category:टूथपेस्ट में प्रयुक्त रसायन
पिएर पॉल प्रूधों

right|thumb|200px|स्वचित्र

पिएर पॉल प्रूधों (Pierre-Paul Prud'hon ; १७५८-१८२३) नेपोलियन का दरबारी कलाकार था। 

प्रूधों का जन्म क्लूने में हुआ था। दीजों अकादमी में उसने चित्रकला की प्रारंभिक शिक्षा पाई। १७८० में वह पेरिस चला गया। बर्गडी का रोम पुरस्कार जीता। वह इटली में भी रहा। वहाँ उसकी कला पर रैफेल, करेज्जिओं तथा लियोनादों की कला का यथेष्ट प्रभाव पड़ा। १७८७ में वह पेरिस वापस आया और नेपोलियन के दरबार का कलाकार बना। वहाँ उसका मुख्य काम था नेपोलियन की रानियों को चित्रकला सिखाना तथा उनके चित्र बनाना।

गृहसज्जा के चित्र बनाने में भी उसे विशेष अभिरुचि थी।

चित्रदीर्घा

सन्दर्भ
श्रेणी:कलाकार
माही विज

माही विज एक भारतीय टेलीविज़न अभिनेत्री तथा मॉडल है।  इन्होंने अनेक धारावाहिकों में कार्य किया है। ये मुख्य रूप से लागी तुझसे लगन के लिए जाने जाते हैं।

सन्दर्भ

श्रेणी:भारतीय अभिनेत्री
श्रेणी:जीवित लोग
श्रेणी:धारावाहिक अभिनेत्री
श्रेणी:1982 में जन्मे लोग
तड़ितझंझा

250px|अंगूठाकार|दाएँ|बिजलीयुक्त तूफान की एक छवि
तड़ितझंझा या बिजलीयुक्त तूफान एक प्रकार का तूफान होता है। जिसमें बिजली चमकने, तेज हवा चलने आदि की घटना होती है। भारत मौसम विज्ञान विभाग के शब्दावली के अनुसार इसे 'गर्ज के साथ तूफान' कहते हैं।

नाम
इसे विद्युत तूफान (electrical storm), चमकयुक्त तूफान (lightning storm) आदि भी कहते हैं। चूंकि इस तूफान में अत्यधिक बिजली चमकती और गिरती है, इस कारण इसे बिजली युक्त तूफान कहते हैं।

जीवन चक्र
500px|अंगूठाकार|दाएँ|मेघपुंज चरण, परिपक्व चरण व अन्तिम चरण
गर्म हवा का दाब ठंडे हवा से कम होता है। इस कारण गर्म हवा ऊपर की ओर जाने लगता है। इसी तरह यह प्रक्रिया बादल में भी होती है। वह गर्म हवा के साथ नमी आदि को भी ले लेता है। ठंडे और गर्म के कारण जब ऊर्जा निकलती है तो वह यह घूमने लगता है। इसके कारण चमक और बिजली पैदा होती है। सामान्यतः इसे बनने हेतु तीन परिस्थितियों की आवश्यकता होती है।

मेघपुंज चरण
यह पहला चरण होता है, इसमें बादलों में नमी ऊपर जाने लगती है। दाब में परिवर्तन के कारण हवा गतिमान हो जाता है। यह कम दाब का क्षेत्र बनाता है और लगभग 5×108 किलो ग्राम जल वाष्प को धरती से वायु मण्डल में ले जाता है। इससे भारी जन-धन की हानि हो सकती है।

परिपक्व चरण
परिपक्व स्थिति में इससे लगातार गर्म हवा निकलती रहती है। यह तब तक होता रहता है, जब तक वह किसी गर्म हवा के क्षेत्र में न पहुँच जाये। इस चरण के दौरान इससे तेज हवा चलती है और खतरनाक चमक के साथ कुछ स्थानों में बिजली गिरती है।
अन्तिम चरण
अंत में यह जमीन में आ जाता है और आसमान में छोटे छोटे मेघ खण्डों के रूप में अधिशेष रह जाता है।

वर्गीकरण
 कम हानि वाले तूफान
 अधिक हानि वाले तूफान

सन्दर्भ

श्रेणी:मौसम संबंधित विपदायें
सकेतड़ी

thumb|गाँव सकेतडी ,जिला पंचकुला , हरियाणा , भारत
सकेतड़ी एक गाँव है जो भारत के केन्द्रशासित प्रदेश चंडीगढ़ की सुखना झील के नज़दीक शिवालिक की रमणीक पहाड़ियों की तलहटी में बसा हुआ है। यह गाँव भारत के हरियाणा राज्य के पंचकुला जिले में पड़ता है। 

सन्दर्भ

श्रेणी:हरियाणा के गाँव
श्रेणी:चंडीगढ़
कैथोड

250px|अंगूठाकार|दाएँ|कैथोड
कैथोड बिजली की ऋणात्मक छोर को कहते हैं। ये electron ही anode कि ओर अकर्शित होकर गति करते है।

इन्हें भी देखें ऐसा
 कैथोड किरण नलिका

सन्दर्भ

बाहरी कड़ियाँ

श्रेणी:इलेक्ट्रॉनिक युक्तियाँ
पोद्दार

'वैश्य पोद्दार' पोत+दार नाविक+व्यापारी भारत और नेपाल देश के बनिया समाज के अंतर्गत आता है। हमारे ऋग्वेद में चार जाति का वर्णन है – ब्राह्मण, क्षत्रिय, वैश्य और शूद्र।  यूँ तो वैश्य  समाज मे 56 वर्ग हैं, जिनमें "वैश्य पोद्दार" का स्थान सबसे ऊपर है। जो भारत के लगभग सभी राज्यों और नेपाल के मधेश और कोशी प्रदेश में  निवास करते हैं।
ये मुख्य रूप से पश्चिम बंगाल, बिहार, झारखंड, नेपाल, उत्तर प्रदेश, गुजरात, दिल्ली मुंबई, राजस्थान, पंजाब क्षेत्र और भी राज्यों में पाए जाते हैं।
ये समाज अधिकांशतः व्यापार, व्यवसाय के लिए जाना जाता है। देश भर में अधिकांश व्यवसाय में बनिया समाज का अहम योगदान है, या यूँ कहें तो बनिया समाज देश की अर्थव्यवस्था का अहम हिस्सा है।
भारत के इतिहास में बनिया समाज का विशेष उल्लेख है। 
बनिया समाज का व्यवसाय देश के बाहर तक विदेशों में तब भी फैल हुआ था और आज भी। ये लोग विदेशों में व्यापार व्यवसाय करते आ रहे हैं।
देश के आज़ादी में भी बनिया समाज़ का योगदान उल्लेखनीय है, महात्मा गांधी, महावीर पोद्दार,-पुत्र कृत्यनन्द पोद्दार जो [बिहारी नारायणपुर]के निवासी आदि थे जो अंग्रेजी सरकार से खूब लड़े, महात्मा गाँधी, अमित शाह " भी "वैश्य बनिया" हैं। हनुमान प्रसाद पोद्दार गोरखपुर गीता प्रिंटिंग प्रेस पोद्दार "वैश्य बनिया" जनेऊधारी सवर्ण वैश्य हैं।

उपजाति का उपनाम

पोद्दार, गाँधी, मित्तल, गोयल, बरनवाल, अग्रहरि या अग्रहरी, महेश्वरी, अग्रवाल, देव,  (तेली)-साहू वैश्य, मोदी, गुप्ता, साह, साहा, लाल, मगधी, सोनार, कसौधन, वर्णवाल, मधेशिया, कानू, कांदू वैश्य, जयसवाल जाति का उपनाम होता है। ये लोग जमींदार, तहसीलदार, खरीद-व्यापार, उद्योग, फैक्ट्री, सोना-चाँदी के व्यापार आदि के लिए प्रसिद्ध हैं। ये जातियाँ अधिकतर बिहार, राजस्थान, पश्चिम बंगाल, महाराष्ट्र राज्यों में पाए जाते है। ये जातियाँ पूजा-पाठ, धर्म के प्रति अग्रसर रहती हैं।

इन्हें भी देखें
 गोविंदा पोद्दार
 हनुमान प्रसाद पोद्दार
 महेश पोद्दार
 बिमला पोद्दार
 पोद्दार रामावतार 'अरुण'

श्रेणी:भारत की जनजातियाँ
 Dharmik poddar
रासायनिक धवन

रासायनिक धवन से तात्पर्य उस सूक्ष्म प्रक्रिया से है जो साबुन या डिटरजेंट के काम करने का आधार है। जिसमें रसायन के अणु धूल-गंदगी के कणों से जुड़कर उसे बाक़ी के पदार्थों से अलग करते हैं। 

इस में मार्जक (साबुन, डिटरजेंट या डोमेक्स जैसे तरल) के रसायन आवांधित कणों से और पानी (या अन्य तरल) दोनों से जुड़े रहते हैं। पानी या सफ़ाई के द्रव को बहा देने पर वो गंदगी भी निकल जाती है। गंदगी की वस्तु हमेशा धूल जैसे कण नहीं होते - ग्रीस, चिकनाई जैसे पदार्थ आधी-ठोस अवस्था में होते हैं। ये रसायन इनको भी निकाल देते हैं। इप प्रक्रिया में पानी द्रव का ठोस कणों (या कपड़ों) के साथ के बन्धन या जुड़ाव में ये रसायन असर डालते हैं जिससे ये सफ़ाई संभव होती है। 

सबसे आम सफ़ाई करने वाले रसायन सोडियम हाइड्रोक्साईड (NaOH) और सोडियम बाईकार्बोनेट हैं - जो परंपरागत मिलने वाले सोडा में होते हैं। लेकिन आज बाज़ार में मिलने वाले साबुन और घरों को साफ़ करने वाले लिक्विड में अधिक जटिल रसायन होते हैं। इनमें से अधिकतर हानिकारक होते हैं - कई ऐसे हैं जो कीटनाशकों में भी इस्तेमाल होते हैं (अन्य रसायनों के साथ)।

मुख्य रसायन
thumb|500px|एक हाथ साफ़ करने वाले साबुन (लिक्विड) के सामान्य घटक। निर्माताओं के मुताबिक, इसमें बकरी का दूध भी इस्तेमाल किया गया है। 
अकार्बनिक (अजैव, औद्योगिक) रसायन
कम हानिकारक
 खाने का सोडा
 हाइड्रोजन पेरॉक्साइड
जटिल या अधिक हानिकारक
 धोने का सोडा  - ये खाने के सोडा से अधिक क्षरण करता है (यानि खसोंटता है) 
 ब्लीच - ब्लीचिंग पाउडर के नाम से गलियों में मलेरिया से निपटने और स्वीमिंग पूल को साफ़ रखने के लिए भी इस्तेमाल होते हैं। इससे आँखों में जलन और दूरगामी नुकसान होते हैं। -(Cl_4)
 इथिलीन ग्लाईकोल मोनोब्यूटाइल ईथर
 कार्बोक्सी मिथाईल सेल्यूलोज़
  सोडियम लॉरिल सल्फ़ेट  - झाग बनाने के लिए, टूथपेस्टों में प्रयुक्त। इससे आँखों के विकास में बाधा आ सकती है। शैंपू में इसके प्रयोग से ये संभावना भी बनती है कि ये आँखों और मुँह में प्रवेश करें - इसके चिरगामी प्रभाव हो सकते हैं। 

प्रकृति में पाए जाने वाले
 नींबू का रस (या सिट्रिक फल का रस)
 सिरका

 स्रोत 
 https://web.archive.org/web/20150808055931/http://www.essind.com/general-cleaners/the-chemistry-of-cleaning/ - सफ़ाई की प्रक्रिया का आण्विक ब्यौरा
 https://web.archive.org/web/20160305014550/http://www.ebay.com/gds/The-5-Harmful-Ingredients-in-Toothpaste-READ-THIS-/10000000003239604/g.html
 https://web.archive.org/web/20150816191119/https://www.organicconsumers.org/news/how-toxic-are-your-household-cleaning-supplies

Category:धवन प्रक्रिया
Category:सफ़ाई के रसायन
मौली गांगुली

मौली गांगुली एक भारतीय अभिनेत्री है।  इन्होंने हिंदी के अलावा बंगाली फ़िल्मों तथा धारावाहिकों में कार्य किया है। 

सन्दर्भ

बाहरी कड़ियाँ

श्रेणी:भारतीय अभिनेत्री
श्रेणी:अभिनेत्री
श्रेणी:जीवित लोग
श्रेणी:धारावाहिक अभिनेत्री
श्रेणी:1982 में जन्मे लोग
उच्च दाब क्षेत्र

250px|अंगूठाकार|दाएँ|ऑस्ट्रेलिया में उच्च दाब के क्षेत्र में बना चक्रवात
उच्च दाब क्षेत्र या प्रति चक्रवात उस जगह को कहते हैं, जहाँ पृथ्वी के अन्य स्थानों की तुलना में अधिक वायु दाब होता है। इस कारण वहाँ प्रति चक्रवात बनने लगता है।

सन्दर्भ

बाहरी कड़ियाँ

श्रेणी:मौसम विज्ञान
बेघर

thumb|300x300px|एक बेघर व्यक्ति, पेरिस, फ्रांस में 
बेघर या निराश्रयता एक नियमित रूप से निवास के बिना लोगों की हालत है। बेघर लोग अधिकतर समय, नियमित रूप से सुरक्षित और पर्याप्त आवास बनाए रखने में असमर्थ होते हैं या नियमित रूप से तय और पर्याप्त रात के समय निवास नहीं जुटा पात। बेघर की कानूनी परिभाषा विभिन्न देशों में  , या एक ही देश या क्षेत्र के अलग अलग अधिकार क्षेत्र अलग न्यायालय के बीच बदल जाता है। बेघर शब्द के अंतर्गत उन सभी व्यक्तियों को सम्मिलित किया जा सकता है जिनका रात के समय प्राथमिक निवास स्थान एक बेघर आश्रय, एक वार्मिंग केंद्र, एक घरेलू हिंसा आश्रय, एक वाहन (मनोरंजन वाहन और कैंपिंग वैन सहित) या फिर गत्ते के बक्सों, टेंट, तिरपाल या अन्य अस्थायी स्थिति में रहते हैं। अमेरिकी सरकार के  बेघर गणन अध्ययनों में ऐसे व्यक्तियों को शामिल किया गया है जो कि किसी ऐसे सार्वजनिक या निजी स्थान में सोते हों जो की मनुष्य के लिए एक नियमित रूप से  आवास के रूप में इस्तेमाल के लिए  

एक अनुमान के अनुसार, सन 2005 के अंदर दुनिया भर में 10 करोड़ बेघर व्यक्ति थे। अकेले ब्रिटेन में 80,000 से अधिक बेघर लोग हैं और यह संख्या हर साल बढ़ रही है। पश्चिमी देशों में, बेघर लोगो के बीच बहुत बड़ी संख्या पुरुषों (75-80 %) की है। इसमें विशेष रूप से काफी बड़ा भाग एकल पुरुषों का है। 

अधिकांश देश बेघर लोगों की सहायता के लिए विभिन्न प्रकार की सेवाएँ प्रदान करते हैं। यह देश, सरकारी विभागों या फिर सामुदायिक संगठनो (अक्सर स्वयंसेवकों) की सहायता से भोजन, आश्रय और कपड़े प्रदान करते हैं। इन कार्यक्रमों को सरकार, दान संगठनों, चर्चों और व्यक्तिगत दाताओं द्वारा समर्थित किया जाता है। कई शहरों में बेघर लोगों को रोजगार के अवसर उपलब्ध कराने के लिए सड़क समाचारपत्र (स्ट्रीट न्यूज़पेपर), प्रकाशनों को स्थापित किया गया है। कुछ बेघरों के पास नौकरियां हैं, वहीं बाकी आय के लिए अन्य तरीके अपनाने पड़ते हैं। भीख मांगना या आर्थिक सहायता लेना एक विकल्प है, लेकिन कई शहरों में यह तेजी से अवैध होता जा रहा 

 Other terms 

 Socioeconomic issues 

 References 

 Notes 

श्रेणी:निर्धनता
श्रेणी:आवासहीनता
हरलैंड सैंडर्स

right|thumb|278x278px|1974 में सैंडर्स
"कर्नल" हरलैंड डेविड सैंडर्स (सितम्बर 9, 1890 – दिसम्बर 16, 1980) एक अमेरिकी उद्यमी थे। उन्होंने केंटकी फ्राइड चिकन के नाम से कंपनी शुरू की। 

सैंडर्स का जन्म सितम्बर 9, 1890 को हेनरीविल्ले, इंडियाना में हुआ था।The Human Tradition in the New South By James C. Klotter 130 उन्होंने दक्षिणी विश्वविद्यालय में अध्ययन किया।

उन्होंने जोसफिन किंग से विवाह किया फ़िर तलाक हो गया।बाद में उन्होने क्लाउडिया प्राइस से विवाह कर लिया। सैंडर्स के तीन बच्चे थे। दिसम्बर 16,1980 को केंटकी में उनका देहांत हो गया। वे 90 वर्ष के थे।

सन्दर्भ

 अन्य वेबसाइट 

 Kentucky Fried Chicken
 Find a Grave
 

श्रेणी:1890 में जन्मे लोग
श्रेणी:१९८० में निधन
खतरनाक मौसम

200px|अंगूठाकार|दाएँ|खतरनाक मौसम के प्रकार
खतरनाक मौसम उस मौसम को कहते हैं, जब किसी चक्रवात, तूफान आदि के प्रभाव से अधिक गति से तीव्र हवा चलना, तेज बारिश होना, जंगल में आग लगना आदि घटना होती है। जिसे मानव जीवन बहुत प्रभावित होता है अथवा जीवन की क्षति होती है।

शब्दावली
सामान्यतः मौसम विभाग उस मौसम को खतरनाक मौसम कहते हैं, जब उससे किसी प्रकार का जान का खतरा पैदा होता है। विश्व मौसम विज्ञान संगठन ने इसे दो समूह में बाँटा है। पहला सामान्य खतरनाक मौसम और दूसरा स्थानीय खतरनाक मौसम है।

श्रेणी
खतरनाक होने के समीप
खतरनाक
उल्लेखनीय खतरनाक मौसम

जलस्तंभ

जल में बने एक स्तम्भ के आकार में बना तूफान होता है। जो चक्रवात की तरह ही कार्य करता है और एक स्थान से दूसरे स्थान में जा सकता है।

सन्दर्भ

बाहरी कड़ियाँ

श्रेणी:जलवायु विज्ञान
ख़ैबर की लड़ाई

ख़ैबर का युद्ध ( सन् 629, मई) इस्लाम के प्रारंभिक इतिहास की एक महत्वपूर्ण घटना थी जिससे शुरुआती मुसलमानों और हिजाज़ के यहूदियों के बीच के निर्णायक युद्ध के रूप में देखा जाता है जिसमें यहूदियों ने हथियार डाल दिये थे। इस लड़ाई में इस्लामी पैग़म्बर मुहम्मद के चाचा जात भाई और चौथे खलीफ़ा अली की बहादुरी भी स्मरणीय थी। 

यहूदियों के साथ हुई एक पिछली संधि का यहूदियों द्वारा उल्लंघन करने से इस्लामी पक्ष ख़फ़ा थे। पहले अबू बकर और उमर को इसके ख़िलाफ़ भेजा गया, लेकिन उनकी असफलता के बाद अली के नेतृत्व में सेना भेजी गई जिसमें निर्णायक विजय प्राप्त हुई। ध्यान रहे कि पैग़म्बर के मरने के बाद, पहले भेजे गए सेनानायक - अबू बकर और उमर - पहले और दूसरे ख़लीफ़ा (प्रधान) बने,हजरत अली को चौथा ख़लीफ़ा बनाया गया।

श्रेणी:मुहम्मद और यहूदी धर्म
श्रेणी:इस्लाम का इतिहास
रुद्रपट्टण शामाशास्त्री

रुद्रपट्टण शामाशास्त्री (1868–1944) संस्कृत के विद्वान थे। वे मैसूर के पौर्वात्य अनुसंधान संस्थान (Oriental Research Institute) में पुस्तकालयाध्यक्ष थे। उन्होने अर्थशास्त्र (ग्रन्थ) की खोज की और उसे प्रकाशित किया। 

श्रेणी:संस्कृत विद्वान
टिट्टिभ

thumb| Vanellus indicus aigneri

टिट्टिभ (टिटिहरी) वर्ग का एक प्रसिद्ध पक्षी। इसे करबानक, लंबी, खरमा, पाणविक आदि भी पुकारते हैं। इसके नर और मादा दोनों ही एक ही रंगरूप के होते हैं। यह पक्षी लगभग 16 इंच लंबा होता है। शरीर का रंग राखीपन लिए होता है, उस पर गाढ़ी भूरी लकीर और चिह्न होते हैं। पीठ की चित्तियाँ घनी और नीचे की ओर बिखरी बिखरी सी रहती हैं। आँख पर होकर एक काली धारी सिर के बगल तक आती है। इसके ऊपर और नीचे की ओर एक हलकी भूरी लकीर होती है। डैने भूरे, दुम राख के रंग की और नीचे का हिस्सा सफेद होता है। गर्दन और पूँछ के नीचे का भाग ललछौंह भूरा और सीने पर खड़ी गाढ़ी भूरी धारियाँ होती हैं। आँख चटक पीली और चोंच तथा टाँगे पीली होती है।

यह बाग बगीचों और जंगलों के निकट जहाँ सूखे ताल और नरकुल तथा सरपत की झाड़ियाँ हो, प्राय: रहता है। यह एकदम भूमि पर रहनेवाला पक्षी है और अपना सारा समय खुले मैदान में घूमकर बिताता है। यह अपनी खूराक के लिए दिन की अपेक्षा रात में चक्कर लगाता है। अपने मटमैले रंग के कारण लोगों का ध्यान इसकी ओर तब तक आकृष्ट नहीं हो पाता जब तक यह आवाज कर भागता या उड़ता नहीं। खतरे के समय यह पर समेट कर जमीन में दुबक जाता है। सामान्यत: यह अकेले या जोड़े में रहता है। इसका मुख्य भोजन कीड़े मकौड़े हैं।
thumb|A chick of Red-wattled Lapwing camouflaged in the surrounding grass, photo is captured in Beed district, Maharashtra, India

सन्दर्भ

बाहरी कड़ियाँ

 Holotype for lankae

श्रेणी:भारत के पक्षी
गीइज़ लिपि

right|thumb|250px
इथियोपियाई लिपि अथवा गीइज़ (Geʻez ;ግዕዝ ; Gəʿəz), एक लिपि है जो इथियोपिया तथा इरित्रिया (Eritrea) की कई भाषाओं को लिखने में प्रयुक्त होती है। इसकी विशेष बात यह है कि इस पर ब्राह्मी लिपि का स्पष्ट प्रभाव दिखता है। एक ही व्यंजन को अलग-अलग स्वरों से मिलाने से व्यंजन का स्वरूप थोड़ा सा बदल जाता है, जो ब्राह्मी परिवार की लिपियों की विशेषता है। 

वर्णमाला

 ግዕዝGe'ez/ä/ ካዕብKa'eb/u/  ሣልስSals/i/  ራብዕRabe/a/ ou //  ኃምስHames/e/  ሳድስSades/ə/  ሳብዕSabe/o/ ሆይHoy/h/ ሀ  ሁ  ሂ  ሃ  ሄ  ህ  ሆ
|-
| bgcolor="#f0f0f0" | ላዊLawi/l/ ለ  ሉ  ሊ  ላ  ሌ  ል  ሎ
|-
| bgcolor="#f0f0f0" | ሐውትHawt/h/ ሐ  ሑ  ሒ  ሓ  ሔ  ሕ  ሖ
|-
| bgcolor="#f0f0f0" | ማይMay/m/ መ  ሙ  ሚ  ማ  ሜ  ም  ሞ
|-
| bgcolor="#f0f0f0" | ሠውትSäwt/s/ ሠ  ሡ  ሢ  ሣ  ሤ  ሥ  ሦ
|-
| bgcolor="#f0f0f0" | ርእስRe'es/r/ ረ  ሩ  ሪ  ራ  ሬ  ር  ሮ
|-
| bgcolor="#f0f0f0" | ሳትSat/s/ ሰ  ሱ  ሲ  ሳ  ሴ  ስ  ሶ
|-
| bgcolor="#f0f0f0" | ሻትShat/ʃ/ ሸ  ሹ  ሺ  ሻ  ሼ  ሽ  ሾ
|-
| bgcolor="#f0f0f0" | ቃፍQaf/q/ ቀ  ቁ  ቂ  ቃ  ቄ  ቅ  ቆ
|-
| bgcolor="#f0f0f0" | ቤትBét/b/ በ  ቡ  ቢ  ባ  ቤ  ብ  ቦ
|-
| bgcolor="#f0f0f0" | ታውTaw/t/ ተ  ቱ  ቲ  ታ  ቴ  ት  ቶ
|-
| bgcolor="#f0f0f0" | ኀርምHarm/h/ ኀ  ኁ  ኂ  ኃ  ኄ  ኅ  ኆ
|-
| bgcolor="#f0f0f0" | ነሐስNähas/n/ ነ  ኑ  ኒ  ና  ኔ  ን  ኖ
|-
| bgcolor="#f0f0f0" | አልፍAlef/ʔ/ አ  ኡ  ኢ  አ  ኤ  እ  <span style="font-size:1.6875em">ኦ   ግዕዝ</span>Ge'ez/ä/ ካዕብKa'eb/u/  ሣልስSals/i/  ራብዕRabe/a/ ou //  ኃምስHames/e/  ሳድስSades/ə/  ሳብዕSabe/o/ ካፍKaf/k/ ከ  ኩ  ኪ  ካ  ኬ  ክ  ኮ
|-
| bgcolor="#f0f0f0" | ወዌWäwé/w/ ወ  ዉ  ዊ  ዋ  ዌ  ው  ዎ
|-
| bgcolor="#f0f0f0" | ዐይንAyn/ʔʼ/ ዐ  ዑ  ዒ  ዓ  ዔ  ዕ  ዖ
|-
| bgcolor="#f0f0f0" | ዘይZäy/z/ ዘ  ዙ  ዚ  ዛ  ዜ  ዝ  ዞ
|-
| bgcolor="#f0f0f0" | የመንYämän/y/ የ  ዩ  ዪ  ያ  ዬ  ይ  ዮ
|-
| bgcolor="#f0f0f0" | ድንትDent/d/ ደ  ዱ  ዲ  ዳ  ዴ  ድ  ዶ
|-
| bgcolor="#f0f0f0" | ገምልGämel/g/ ገ  ጉ  ጊ  ጋ  ጌ  ግ  ጎ
|-
| bgcolor="#f0f0f0" | ጠይትTäyt/t’/ ጠ  ጡ  ጢ  ጣ  ጤ  ጥ  ጦ
|-
| bgcolor="#f0f0f0" | ጰይትPäyt/p’/ ጰ  ጱ  ጲ  ጳ  ጴ  ጵ  ጶ
|-
| bgcolor="#f0f0f0" | ጸደይSädäy/ʦʼ/ ጸ  ጹ  ጺ  ጻ  ጼ  ጽ  ጾ
|-
| bgcolor="#f0f0f0" | ፀጳSäpa/ʦʼ/ ፀ  ፁ  ፂ  ፃ  ፄ  ፅ  ፆ
|-
| bgcolor="#f0f0f0" | አፍAf/f/ ፈ  ፉ  ፊ  ፋ  ፌ  ፍ  ፎ
|-
| bgcolor="#f0f0f0" | ፕሳPsa/p/ ፐ  ፑ  ፒ  ፓ  ፔ  ፕ  <font size="+2">ፖ

 इन्हें भी देखें 
 गीइज़ भाषा
 आबूगीदा

श्रेणी:विश्व की लिपियाँ
श्रेणी:सामी परिवार की लिपियाँ
श्रेणी:आबूगीदा लिपियाँ
चीनी लोक धर्म

400px|thumb|पंच देवताओ का मंदिर हाइनान, हाइकोऊ में
 चीनी लोक धर्म  (चीनी भाषा=中国民间宗教) यह चीन का प्राचीन और मूल या स्थानीय धर्म है। इस धर्म में प्रकृति, ब्रह्माण्ड, ग्रह अदि की पूजा होती है। इस धर्म पहाड़ के देवता की पूजा, गाँव का स्थानीय देवता की पूजा, पूर्वजो की पूजा, भूतो की पूजा से लेकर ब्रह्माण्ड के शासक देवता की पूजा का प्रचालन है। इस धर्म पर भारतीय दर्शन और बौद्ध धर्म का काफी प्रभाव नज़र आता है। Teiser, 1996.

सन्दर्भ

स्रोत
 , extracts at The Chinese Cosmos: Basic Concepts.
 

श्रेणी:चीन
चीन का सम्राट

चीन का सम्राट  (皇帝 huáng dì, हिंदी= हुआंग दी) यह चीन के शासको की उपाधि जिसे सर्वप्रथम चिन राजवंश के और चीन के प्रथम सम्राट चिन शी हुआंग ने धारण किया था| चिन राजवंश के बाद के कई राजवंशो ने यह उपाधि धारण की| इस उपाधि को अंतिम बार चिंग राजवंश के सम्राटो ने धारण किया था १९१२ तक जब चिंग राजवंश का अंत हुआ| 

सन्दर्भ

श्रेणी:चीन के सम्राट
श्रेणी:चीन का इतिहास
जिएदूशी

जिएदूशी   , (हिंदी: क्षेत्रीय राज्यपाल) यह प्राचीन चीन के तंग काल और पाँच राजवंश और दस राजशाहियो के काल के क्षेत्रीय सैनिक राज्यपाल या सामंत थे| इन्हें अलग अलग प्रान्त दिए गए थे साम्राज्य के अंदरूनी मामलो और विद्रोहों से लड़ने के लिए| इन्हें कर वसूलने, खुदकी सेना रखने और खुदका दरबार रखने की इज़ाज़त थी जिस कारण यह धीरे धीरे शक्तिशाली बने और केन्द्रीय सत्ता के विरुद्ध जाकर खुदके राज्य की स्थापना की| 

अन लुशान को तंग शासको ने तिन क्षेत्रो का  जिएदूशी  बनाया था, पर जल्द ही उसने केन्द्रीय सत्ता के विउध क्रांति छेड़ दी जिस कारण तंग साम्राज्य का पतन होना शुरू हुआ|

श्रेणी:चीन
श्रेणी:तंग राजवंश
ऊष्णीष

right|thumb|300px|महात्मा बुद्ध के सिर पर स्थित ऊष्णीष
महात्मा बुद्ध के सिर पर स्थित अण्डाकार संरचना को संस्कृत में उष्णीष कहते हैं।

इन्हें भी देखें
ऊष्णीष विजय ढारणी सूत्र

श्रेणी:बौद्ध धर्म
कमल कपूर

कमल कपूर (पंजाबी: ਕਮਲ ਕਪੂਰ) एक भारतीय बॉलीवुड अभिनेता थे जिन्होंने लगभग 600 हिन्दी, पंजाबी और गुजराती फ़िल्मों मे काम किया था।

प्रारंभिक जीवन
उनका जन्म 1920 में लाहौर, पंजाब में हुआ। उन्होंने लाहौर के ही डीएवी कॉलेज से शिक्षा प्राप्त की। वे पृथ्वीराज कपूर के चचेरे भाई और गोल्डी बहल के नाना थे।

फ़िल्मी सफ़र

उन्होने अपने सफर की शुरुआत 1940-50 के दौर में नायक के रूप में की थी। उनकी पहली फ़िल्म "दूर चलें" थी जो 1946 मे प्रदर्शित हुई। साठ के दशक से उन्होने खलनायक की भूमिका करनी आरंभ की, इनमें से कुछ लोकप्रिय किरदार पाक़ीज़ा (1972) में नवाब जफर अली खान, डॉन (1978) में नारंग और मर्द (1985) में जनरल डायर रहें।

प्रमुख फ़िल्में

 वर्ष फ़िल्म  भूमिका 1947  डाक बंग्ला  हातिमताई  1948  आग वकील खन्ना 1961  रेशमी रूमाल  दीपक 1962  एक मुसाफ़िर एक हसीना  रंजीत 1965  जब जब फूल खिले  राय बहादुर चुन्नीलाल खन्ना शहीद  सरकारी वकील 1967  तकदीर  विजय राज़  सुनील का मित्र 1968  राजा और रंक  सेनापति विक्रम 1970  सच्चा झूठा  पुलिस कमीश्नर 1972  पाक़ीज़ा  नवाब जफर अली खान सीता और गीता  रवि के पिता गोरा और काला  दिलावर सिंह 1973  बलैक मेल  डॉ० जे० के० शेट्टी हँसते ज़ख़्म  दौलत सिंह 1978  डॉन नारंग 1985  मर्द  जनरल डायर 1989 तूफान  एसीपी शर्मा

सन्दर्भ

बाहरी कड़ियाँ
 

श्रेणी:बॉलीवुड
श्रेणी:अभिनेता
श्रेणी:हिन्दी अभिनेता
श्रेणी:1920 में जन्मे लोग
श्रेणी:२०१० में निधन
बलवंत मोरेश्वर पुरंदरे

right|thumb|300px|बाबासाहेब पुरन्दरे
बलवन्त मोरेश्वर पुरन्दरे उपाख्य बाबासाहेब पुरन्दरे (जन्म: २९ जुलाई १९२२ - 15 नवंबर, 2021) मराठी साहित्यकार, नाटककार तथा इतिहास लेखक थे। वे शिवाजी से सम्बन्धित इतिहास शोध के लिये प्रसिद्ध हैं। प्रसिद्ध नाटक जाणता राजा (विवेकशील राजा)जाणता राजा का मंचन आज से   (१७ फरवरी २०१६) उनकी ही कृति है। महाराष्ट्र सरकार ने उन्हें राज्य के सर्वोच्च सम्मान 'महाराष्ट्र भूषण' से सम्मानित किया था।

 ललित साहित्य
 आग्रा
 कलावंतिणीचा सज्जा
 जाणता राजा
 पन्हाळगड
 पुरंदर
 पुरंदरच्या बुरुजावरून
 पुरंदर्‍यांचा सरकारवाडा
 पुरंदर्‍यांची नौबत
 प्रतापगड
 फुलवंती
 महाराज
 मुजर्‍याचे मानकरी
 राजगड
 राजा शिवछत्रपती पूर्वार्ध आणि उत्तरार्ध
 लालमहाल
 शिलंगणाचं सोनं
 शेलारखिंड
 सावित्री
 सिंहगड

 ध्वनि-फीता

 बाबासाहेब पुरंदरे यांचे कथाकथन - भाग १, २, ३ (कॅसेट्‌स आणि सीडीज)
 शिवचरित्र कथन भाग १ ते १५ कॅसेट्‌सचा आणि सीडीजचा सेट

सम्मान और पुरस्कार
  डी. लिट. (२०१३)
  महाराष्ट्रभूषण पुरस्कार (१९ अगस्त २०१५ ) 
  गार्डियन-गिरिप्रेमी जीवनगौरव पुरस्कार (२१-२-२०१६)
  प्राचार्य शिवाजीराव भोसले स्मृती पुरस्कार (२०१२)
  पद्मविभूषण (२०१९ में)

सन्दर्भ

बाहरी कड़ियाँ
‘‘हर बच्चे को सुनानी है शिवाजी की कहानी’’ (बलवंत मोरेश्वर पुरंदरे का साक्षात्कार)

श्रेणी:भारतीय इतिहासकार
चाड हर्ले

चाड मेरेडिथ हर्ले  (जन्म जनवरी 24, 1977) एक अमेरिकी सह-संस्थापक और लोकप्रिय विडियो साझा वेबसाइट यूट्यूब और MixBit के पूर्व मुख्य कार्यकारी अधिकारी है। अक्टूबर 2006 में, उन्होंने स्टीव चेन के साथ 1.65 बिलियन में गूगल को यूट्यूब बेच दिया। हर्ले यूट्यूब शुरू करने से पहले अपने सहयोगियों स्टीव चेन और जावेद करीम के साथ ईबे पेपैल डिवीजन में काम किया करते थे, उनके कामो में उनका सबसे मुख्य काम पेपैल के मूल लोगो (logo) को डिजाईन करना था। हर्ले यूट्यूब की टैगिंग और वीडियो साझा पहलुओं के लिए प्रमुख रूप से जिम्मेदार रहे थे।

 यूट्यूब 
right|thumb|चाड हर्ले 2007 में
16 अक्टूबर 2006 में, उन्होंने स्टीव चेन के साथ 1.65 अरब डॉलर में गूगल को यूट्यूब बेच दिया। यूट्यूब के अन्य दो सह संस्थापक, स्टीव चैन और जावेद करीम है। हर्ले अक्टूबर 2010 में यूट्यूब के सीईओ पद से हट गए और वह यूट्यूब के लिए एक सलाहकार के रूप बने रह रहे हैं, और सलार कामंगर को सीईओ (सीईओ ) पद लेने की अनुमति दी।

 मिक्सबिट (MixBit) 

अगस्त 2013 में, चेन और हर्ले ने MixBit नामक एक अन्य कंपनी लांच किया जिसके विडियो को स्मार्टफ़ोन के द्वारा संपादन किया जा सकता है।

 सन्दर्भ 

श्रेणी:1977 में जन्मे लोग
श्रेणी:जीवित लोग
कोरी

कोरी (अथवा कोली) एक भारतीय जाति है जो पारम्परिक रूप से बुनाई का काम करते हैं। कोरी लोग हिमाचल प्रदेश, उत्तर प्रदेश और उत्तराखण्ड में अनुसूचित जाति में वर्गीकृत किये गये हैं।Scheduled castes of Uttar PradeshScheduled castes of Uttarakhand 

नाम "कोरी" की व्युत्पति शब्द "कोरा" (साफ कपड़ा) से हुई है जो उनके पारम्परिक व्यवसाय को निरूपित करता है। कुछ कोरी लोग अपने आप को कबीर के वंशज मानते हैं। शब्द कोली का अर्थ मकड़ी जाल बनाने वाले होता है जो उनके बुनाई के व्यवसाय की ओर इंगित करता है।

2011 की जनगणना के अनुसार कोरी अनुसुचित जाति की उत्तर प्रदेश में कुल आबादी 2,293,937 है।   

Kori Shabd ka Arth hai ek Jaat.         

pradeshon mein is Shabd ka prayog Anya shabdon ke dwara Kiya jata hai example mein Jaat Gujjar Raj Nayak Gautam baudh Ambedkar aadi ke rupon mein jana jata hai      

सन्दर्भ

श्रेणी:हिन्दू जातीय समूह
रात

thumb|नेपल्स की खाड़ी में रात्रि दृश्य 
रात्रि प्रत्येक 24 घण्टों के दिन के दौरान सूर्यास्त से सूर्योदय तक परिवेशी अन्धकार की अवधि है, जब सूर्य क्षितिज के नीचे होता है। सही समय जब रात्रि शुरू होती है और समाप्त होती है,स्थान पर निर्भर करती है और ऋतु और अक्षांश जैसे कारकों के आधार पर पूरे वर्ष बदलती रहती है।
सन्दर्भ

श्रेणी:समय
*
श्रेणी:खगोलशास्त्र में समय
श्रेणी:दिन के भाग
अल बुस्तानी

right|thumb|300px|अल बुस्तानी
बुट्रस अल बुस्तानी (१८१९ - १८८३) वर्तमान लेबनान के एक लेखक एवं साहित्य पंडित थे। वे १९वीं शताब्दी के अन्तिम भाग में मिस्र में शुरू होकर मध्य पूर्व में फैले अरबी पुनर्जागरण के प्रमुख अग्रदूतों में से थे। 

अमरीकी मिशनरियों के संपर्क में आकर वह ऐबे में अध्यापक बने। उन्होने अली स्मिथ के बाइबिल के अरबी अनुवाद में सहायक का कार्य किया। इसके लिए उसको इब्रानी, यूनानी, सीरियाई और लैटिन भाषाएँ भी सीखनी पड़ीं। वह अंग्रेजी, फ्रांसीसी और इतालीय भाषाओं के भी विद्वान् थे। उन्होने एक विस्तृत अरबी शब्दकोश का भी संपादन किया। उसका दूसरा संपादित ग्रंथ 'दायरात अल-म-आरिफ़' (विश्वकोश) भी बहुत प्रसिद्ध है। १८६० में, मुसलमानों और ईसाइयों के बीच गृहयुद्ध के दौरान अपने पत्र 'नफीर सूरीया' के माध्यम से सद्भावना और सुमति का संदेश प्रचारित किया। अपने जीवन भर बुस्तानी सहिष्णुता और देशभक्ति के मूल्यों का प्रचार करते रहे।

श्रेणी:अरबी साहित्यकार
महाराज झुआंगशिआंग चिन राज्य के

महाराज झुआंगशिआंग  चिन राज्य के महाराज थे झगड़ते राज्यों का काल में और सम्राट चिन शी हुआंग के पिता थे|

श्रेणी:चीन का इतिहास
रॉयल ब्रुनेई एयरलाइंस

अंगूठाकार|रॉयल ब्रुनेई एयरलाइंस
रॉयल ब्रुनेई एयरलाइंस (मलय: उड़ानों डिऱज ब्रुनेई, जवी: ڤنربڠن دراج بروني), आरबीए, ब्रुनेई दारुस्सलाम की राष्ट्रीय ध्वज वाहक विमान सेवा है। जिसका मुख्यालय, आरबीए प्लाजा बंदर सेरी बेगावान में है। यह ब्रुनेई सरकार के पूर्ण स्वामित्व में है। इसका हब “बेरकस”, ब्रुनेई अंतर्राष्ट्रीय हवाई अड्डा है, जो बंदर सेरी बेगावान के उत्तर में है।

दो विमानों के प्रारंभिक बेड़े के साथ, 1974 में स्थापित रॉयल ब्रुनेई एयरलाइंस ने अपनी विमान सेवा सिंगापुर, हांगकांग, कोटा किनाबालु और कुचिंग के लिए उड़ान भरकर की। इस एयरलाइंस के दस्ते में 10 विमानों के बेड़े है, जो दक्षिण पूर्व एशिया, मध्य पूर्व, यूरोप और ऑस्ट्रेलिया में 16 गंतव्यों के लिए सेवाएं उपलब्ध करती हैं। 1990 के दशक में, इसने अपने बेड़े में नाटकीय रूप से वृद्धि नये रुट्स के उम्मीदों के साथ की थी ।

रॉयल ब्रुनेई एयरलाइंस, को 2011 के सबा पर्यटन पुरस्कार के सर्वश्रेष्ठ एयरलाइंस के लिए पुरस्कार” श्रेणी में' सर्वश्रेष्ठ विदेशी एयरलाइन' के सम्मान से सम्मानित किया गया था।

इतिहास

रॉयल ब्रुनेई एयरलाइंस की स्थापना दो नए बोइंग 737-200 s के साथ 18 नवंबर, 1974 को की गयी थी। इस एयरलाइन की पहली उड़ान 14 मई 1975, को नव निर्मित ब्रुनेई अंतरराष्ट्रीय हवाई अड्डे से सिंगापुर के लिए भरकर की। उसी दिन इसने तत्कालीन ब्रिटिश उपनिवेश होंगकांग, कोटा किनाबालु और कुचिंग पूर्व मलेशिया (मलेशियाई बोर्नियो) शहर के लिए भी उड़ान शुरू की।

इसके प्रारंभिक मार्ग विस्तार में 1976 में मनीला के लिए, 1977 में बैंकॉक के लिए सेवाएं शामिल है। 3 साल बाद रॉयल ब्रुनेई ने एक बोइंग 737-200 क्यू सी का अधिग्रहण किया जो इसकी तीसरी बोइंग 737 थी। इसके द्वारा यह अपनी पहुँच 1981 में कुआलालंपुर और 1983 में डार्विन तक करने में सक्षम रहा।

राष्ट्रीय स्वतंत्रता से: 1984-1991

1 जनवरी 1984 को यूनाइटेड किंगडम से ब्रुनेई की आजादी के बाद जकार्ता के लिए उड़ान, 3 जनवरी को शुरू किया गया। इस तरह ये सभी पांच आसियान देशों की राजधानी बैंकॉक, जकार्ता, कुआलालंपुर, मनीला और सिंगापुर से जुड़ गया।
 
तीव्र गति से विस्तार 1992-96

इस एयरलाइंस ने तीव्र गति से विस्तार करे हुए बोइंग 737 को हटाकर बोइंग 737 ख़रीदा।

मार्च 1993 में, इसने अबु धाबी के लिए उड़ान प्रारम्भ किया।

समेकन: 1997-2002

6 सितंबर 1997 को, रॉयल ब्रुनेई एयरलाइंस की फ्लाइट नंबर २३८ जो एक डोर्नियर २२८ विमान था एवं जिसकी देखभाल मलेशियाई क्षेत्रीय वाहक हॉर्नबिल एयरवेज द्वारा की जाती थी। मिरी जाते समय यह विमान, मिरी हवाई अड्डे के पास उच्च जमीन से टकरा गया। इस दुर्घटना में सभी 8 यात्रियों समेत चालक दल के दोनों सदस्य मारे गए।

गंतव्य

मुख्य लेख: रॉयल ब्रुनेई एयरलाइंस गंतव्य

कोडशेयर समझौतों

अक्टूबर 2011 तक निम्न एयरलाइनों के साथ कोडशेयर करार किया गया है:

 कैथे पैसिफिक/ड्रैगनएयर
 गरूड़ इंडोनेशिया
 मलेशिया एयरलाइंस
 थाई एयरवेज इंटरनेशनल
 मास विंग्स
 म्यांमार एयरवेज इंटरनेशनल

स्काई लाउंज

स्काई लाउंज, रॉयल ब्रुनेई एयरलाइंस का लाउंज है यह ब्रुनेई अंतरराष्ट्रीय हवाई अड्डे पर है। यह जनवरी 2004 में खोला गया था।

सन्दर्भ

श्रेणी:विमान सेवा
चार्ल्स का नियम

thumb|300px|आयतन और ताप में सम्बन्ध दिखाने वाला एक चलायमान चित्र।

चार्ल्स का नियम (इसे आयतन नियम के नाम से भी जाना जाता है) प्रायोगिक गैस नियम है जिसके अनुसार गैस को गर्म करने पर उसमें विस्तार होता है। चार्ल्स के नियम का आधुनिक कथन निम्नलिखित प्रकार से लिखा जा सकता है:
जब किसी शुष्क गैस को नियत दाब पर रखा जाता है तो केल्विन तापमान और आयतन एक दूसरे के अनुक्रमानुपाती होते हैं।.
यह अनुक्रमानुपाती सम्बन्ध निम्न प्रकार लिखा जा सकता है:

V = kT
अथवा

जहाँ:

V गैस का आयतन है
T गैस का (कैल्विन पैमाने पर) तापमान है
k नियतांक है।

सन्दर्भ

श्रेणी:गैसों के नियम
सीमा चिआन

सीमा चिआन (उच्चारण [sɨ́mà tɕʰjǽn]; १४५ या १३५ – ८६ ईसापूर्व), हान राजवंश का इतिहासकार था . इन्हें चीनी इतिहास लेखन का पिता कहा जाता है इनके योगदान महान इतिहासकार के अभिलेख के लिए| इसमें उन्होंने पीला सम्राट से लेकर सम्राट वु ती तक के २००० वर्षो का इतिहास लिखा है|  

श्रेणी:चीन के लोग
श्रेणी:चीनी इतिहासकार
श्रेणी:इतिहासकार
उच्चैःश्रवा

thumb|उच्चैःश्रवा का चित्रात्मक निरूपण
thumb|उच्चैःश्रवा तथा समुद्र मन्थन निकले कुछ अन्य रत्न 
उच्चैःश्रवा हिन्दू ग्रंथों में वर्णित समुद्र मन्थन के दौरान निकले चौदह रत्नों में से एक था। पौराणिक आख्यानों के अनुसार यह सफ़ेद रंग का और सात मुख वाला घोड़ा था जो देवताओं (इन्द्र) को प्राप्त हुआ।  

गीता में कृष्ण ने श्रेष्ठतम वस्तुओं से अपनी तुलना के क्रम में अपने को अश्वों में उच्चैःश्रवा बताया है।"उच्चैःश्रवसमश्वानां विद्धि माममृतोद्भवम्" - श्रीमद्भगवद्गीता १०.२७।। कुमारसंभवम् में कालिदास, इसे इन्द्र से तारकासुर द्वारा छीन लिये जाने का वर्णन करते हैं।

इन्हें भी देखें
 समुद्र मन्थन

 कालकूट (या, हलाहल)
 ऐरावत
 कामधेनु
 उच्चैःश्रवा 
 कौस्तुभमणि
 कल्पवृक्ष
 रम्भा नामक अप्सरा
 लक्ष्मी
 वारुणी मदिरा
 चन्द्रमा
 पारिजात
 शंख
 धन्वन्तरि
 अमृत

सन्दर्भ

श्रेणी:हिन्दू कथाएं
श्रेणी:हिन्दू साहित्य
कालकूट

thumb|समुद्र मन्थन चित्रात्मक निरूपण
कालकूट अथवा हलाहल हिन्दू ग्रन्थों में वर्णित वह विष है जो समुद्र मन्थन के समय क्षीरसागर से निकला था। इस विष को भगवान शंकर ने अपने कंठ में धारण किया था जो उनके कंठ में आज तक है। इस विष के प्रभाव को कम करने के लिए ही भगवान शिव पर भांग , धतूरा, आक और बेलपत्र चढ़ाए जाते हैं और साथ ही साथ उनका जलाभिषेक और दुग्धाभिषेक किया जाता है।  

इन्हें भी देखें
 समुद्र मन्थन

 कालकूट (या, हलाहल)
 ऐरावत
 कामधेनु
 उच्चैःश्रवा 
 कौस्तुभमणि
 कल्पवृक्ष
 रम्भा नामक अप्सरा
 लक्ष्मी
 वारुणी मदिरा
 चन्द्रमा
 पारिजात
 शंख
 धन्वन्तरि
 अमृत

सन्दर्भ

श्रेणी:हिन्दू साहित्य
श्रेणी:हिन्दू कथाएं
हलाहल

हलाहल के निम्नलिखित अर्थ हो सकते हैं:

 कालकूट या हलाहल नाम से हिन्दू कथाओं में वर्णित विष जो समुद्र मन्थन के समय निकला था।
 हलाहल (ग्रन्थ) - हरिवंशराय बच्चन की एक कृति।

श्रेणी:हिन्दू कथाएं
नसीपुर राजबाड़ी

right|thumb|300px|नसीपुर राजबाड़ी
नसीपुर राजबाड़ी या नसीपुर राजावती नसीपुर के राजपरिवार का एक महल है। यह विशाल महल नसीपुर में देवीसिंह महाजन द्वारा स्थापित महल के ठीक बगल में स्थित है। वर्तमान महल १८६५ में राजा कीर्ति चन्द्र सिंह द्वारा बनवाया गया था।

श्रेणी:भारत के राजमहल
वारुणी

thumb|समुद्र मन्थन चित्रात्मक निरूपण
वारुणी का सामान्य अर्थ मदिरा से लिया जाता है। हिन्दू पुराणोमें वर्णित समुद्र मन्थन के समय क्षीरसागर निकली मदिरा को वारुणी कहा गया। आख्यानों के अनुसार यह देवी के रूप में समुद्र से निकली मदिरा की देवी के रूप में प्रतिष्ठित हुई। इसे देवता वरुण की पत्नी के रूप में माना जाता है और अन्य नाम वरुणानी भी उद्धृत किया जाता है।

अन्य अर्थ
चरकसंहिता में इसे मदिरा के एक प्रकार के रूप में बताया गया है और यक्ष्मा रोग के उपचारार्थ इसे औषधि के रूप में बताया गया है। कुछ जगहों पर इसे ताल अथवा खजूर के रस से निर्मित मदिरा के रूप में बताया गया है।

इन्हें भी देखें
 समुद्र मन्थन

 कालकूट (या, हलाहल)
 ऐरावत
 कामधेनु
 उच्चैःश्रवा 
 कौस्तुभमणि
 कल्पवृक्ष
 रम्भा नामक अप्सरा
 लक्ष्मी
 वारुणी मदिरा
 चन्द्रमा
 पारिजात
 शंख
 धन्वन्तरि
 अमृत

सन्दर्भ

श्रेणी:हिन्दू साहित्य
श्रेणी:हिन्दू कथाएं
घुड़खर अभयारण्य

right|thumb|300px|घुड़खर अभयारण्य में घुड़खर
घुड़खर अभयारण्य (Indian Wild Ass Sanctuary) गुजरात के लघु कच्छ रण में स्थित है। यह ४९५४ वर्ग किमी क्षेत्र में फैला हुआ है और भारत का सबसे बड़ा अभयारण्य है। यह 'खर', 'गधेरा' या 'घुड़खर' (जंगली गधा) के लिये प्रसिद्ध है।

सन्दर्भ

इन्हें भी देखें
घुड़खर (गुजरात का जंगली गधा)

श्रेणी:भारत के वन्य अभयारण्य
दांत माता मंदिर

दांत माता का मंदिर मीणाओं के सीहरा राजवंश की कुल देवी का मंदिर है। यह मंदिर जयपुर के जमवा रामगढ़ में स्थित है। माता के मंदिर का निर्माण सीहरा राजवंश के राजा राव सींगोजी ने विक्रम संवत 352 में करवाया था और पूर्व की ओर झांकती हुई मंदिर की सीढ़ियाँ बनवाई थीं।

सन्दर्भ

श्रेणी:जयपुर की इमारतें
श्रेणी:जयपुर ज़िला
श्रेणी:जयपुर के पर्यटन स्थल

हिन्दू समाज में कुल​देवियों का खास स्थान है। हर हिन्दू कुल के खास कुलदेवता या कुलदेवी रहे हैं। राजस्थान में मीणा समाज एक बड़ा समाज है। इसके कई राजवंश या कुल हैं। सीहरा राजवंश इन्हीं में से एक है। सीहरा राजवंश की कुलदेवी दांत माता हैं।

यदि आपको दांत माता के दर्शन करने हैं, तो आपको जयपुर के नजदीक जमवा रामगढ़ जाना होगा। यह पहाड़ी पर स्थित एक मनोरम मंदिर है। कहा जाता है कि दांत माता के मंदिर का निर्माण सीहरा राजवंश के राजा राव सींगोजी ने विक्रम संवत 352 में करवाया था। पहाड़ी पर पूर्व पूर्व दिशा में मंदिर की सीढ़ियां है। माता का यह सफेद मंदिर पहाड़ी पर किसी दांत जैसा ही सुंदर दिखाई देता है।

जयपुर की कई साल तक प्यास बुझाने वाले रामगढ़ बांध से करीब दो किलोमीटर दूर यह मंदिर स्थित है। यह मीणा समाज के अलावा अन्य समाजों की भी लोक आस्था का केन्द्र है। नवरात्र समेत विभिन्न मौकों पर लोग यहां जात-जडूले और सवामणी के लिए आते हैं। माता के मन्दिर में प्रसाद के साथ श्रद्धा के मुताबिक माता की पोशाक, सोलह श्रृंगार की सामग्री भेंट करने की भी परम्परा है।

आसपास पहाडि़यां है और बारिश के दौरान यहां आसपास कई झरने बहने लगते है। वातावरण सुरम्य हो जाता है। तब यहां गोठ और पिकनिक करने के लिए भी बड़ी संख्या में लोग पहुंचते है। यह रामगढ़ वन्यजीव अभयारण्य का भी हिस्सा है। माता के मन्दिर के सामने से गुजरने वाला हर भक्त मां को शीश झुकाना नहीं भूलता।

कहा जाता है कि जो सच्चे मन से माता की आराधना करते है, दांत माता माता उनकी मनोकामना पूरी करती है। आज जमवा रामगढ़ जा रहे हैं, तो यहां कच्छवाह वंश (जयपुर राजघराना) समेत कई समुदाय की कुलदेवी जमुवाय माता के दर्शन भी कर सकते हैं।
वारुणी (बहुविकल्पी)

वारुणी का सामान्य अर्थ मदिरा है। हिन्दू कथाओं में समुद्र मन्थन में निकले १४ रत्नों में से एक और वरुण की पत्नी माना जाता है।

इसका निम्नलिखित आर्थों में प्रयोग होता है:

 वारुणी - हिन्दू कथाओं में समुद्र मन्थन में निकले १४ रत्नों में से एक और देवता वरुण की पत्नी।
 मदिरा - ताल अथवा खजूर से निर्मित मदिरा।
 वारुणी योग - ज्योतिष में वर्णित एक योग; चैत्र माह की त्रयोदशी को शतभिषा नक्षत्र का होना।
 वारुणी पंचकोसी यात्रा - वाराणसी में एक परिक्रमा यात्रा।{{समाचार सन्दर्भ|title=आस्था का प्रतीक वारुणी यात्रा|url=http://www.jagran.com/uttarakhand/uttarkashi-9030007.html|accessdate=२४ अगस्त २०१५|publisher=दैनिक जागरण|date=१९ मार्च २०१२<ref</ref>उत्तरकाशी जिले में वारुणी यात्रा 

सन्दर्भ

श्रेणी:हिन्दू कथाएं
श्रेणी:हिन्दू त्यौहार
ऑक

right|thumb|300px|ऑक
आक (Auk ; ऑक) बत्तक के समान, छोटा, समुद्रीय, टिट्टिभ (Charadriiformes / कारैड्रिइफ़ॉर्मीज़) वर्ग का पक्षी है। इसका शरीर गठा हुआ, पंख छोटे और सँकरे, १२ से १८ परों की छोटी नाप तथा शरीर के पिछले भाग में आपस में झिल्ली से जुड़े, कुल तीन अँगुलियोंवाले, पैर होते हैं। पैरों की स्थिति शरीर के पिछले भाग में होने के कारण आक भूमि पर सीधे होकर चलता है। साधारणत: इसके शरीर के ऊपरी भाग का रंग काला और निचले का श्वेत होता है। यह अंध महासागर तथा प्रशांत महासागरों के उत्तरी भागों और ध्रुव महासागरों में पाया जाता है।

आक अनेक जातियों के होते हैं। इनका निवास अंध तथा प्रशांत महासागरों के उत्तरी भागों और ध्रुव महासागरों मे सीमित है। वर्ष के अधिक भाग को ये तट के पासवाले समुद्र में बिताते हैं। केवल शीत ऋतु में ये दक्षिण की ओर चले जाते हैं। इनका भोजन मुख्यत: मछली तथा कठिनि (क्रस्टेशियन) वर्ग के जीव, जैसे केकड़े झींगा, महाचिंगट (लॉब्स्टर) इत्यादि होते हैं। इन्हें ये जल में गोता मारकर पकड़ते हैं। टापुओं और समुद्रतटीय पहाड़ियों में ये संतानोत्पति के लिए बस जाते हैं। इनकी प्राय: सब जातियाँ घोंसला नहीं बनातीं तथा एक जाति को छोड़कर बाकी सब जातियों के आक वर्ष में केवल एक अंडा देते हैं। अंडे से बाहर निकलने पर बच्चे काले रोएँदार परों से ढके रहते हैं। समुद्र में तो आक मौन रहते हैं, पर संतानोत्पति के लिए बसे उपनिवेशों में ये विचित्र प्रकार के स्वर निकालते हैं।

भीमकाय आक ३० इंच लंबा होता है। परों के लिए अंधाधुंध शिकार किए जाने के कारण इसकी जाति १९वीं सदी में लुप्त हो गई।

श्रेणी:पक्षी
हॉटलाइन

हॉटलाइन  एक तरह की विशेष दूरभाष सुविधा है जिसमें एक व्यक्ति (दूरभाष) से दूसरे व्यक्ति (दूरभाष) को सुरक्षित तरीके से जोड़ा जाता है। इस प्रणाली में रिसीवर उठाते ही सम्बंधित व्यक्ति से ही संपर्क हो जाता है। इसमें डायल नहीं करना पड़ता है। यह संचार सेवा की सबसे सुरक्षित प्रणाली मानी जाती है। इसमें एक दूरभाष से पहले से निर्धारित दूसरे दूरभाष से ही सम्पर्क होता है और संपर्क कहीं और नहीं जुड़ता।

संकट और सेवा के लिए

संचार सेवा की इस विधा में संकट के समय पूर्व निर्धारित व्यक्ति से २४ घंटे किसी भी समय बिना किसी बाधा के बात की जा सकती है। 

विश्व की प्रमुख हॉटलाइन 

संयुक्त राज्य अमेरिका -रूस 

मास्को और वाशिंगटन के मध्य विश्व की सबसे प्रसिद्ध हॉटलाइन सेवा है। इसे रेड टेलेफोन भी कहते हैं। यह हॉटलाइन सेवा जून २० ,१९६३ को प्रारम्भ हुयी थी। 

 संयुक्त राज्य अमेरिका -यूनिटेड किंगडम 

द्वितीय विश्व युद्ध के मध्य १९४३ और १९४६ के समय स्थापित यह सेवा सबसे सुरक्षित थी
 
रूस -चीन 

मास्को और बीजिंग के मध्य १९६९ में यह सेवा प्रारम्भ हुई। लेकिन चीन ने कालांतर में इस सेवा से अपने अलग कर लिया। वर्ष १९९६ में में पुनः दोनों देशों के मध्य हॉटलाइन सेवा प्रारम्भ हो गयी। 

रूस -फ्रांस 
वर्ष १९६६ में फ़्रांस के राष्ट्रपति रूस गए तो वहां पर उन्होंने दोनों देशों के मध्य हॉटलाइन सेवा चालू करने का निश्चय किया और पेरिस और मास्को के मध्य हॉटलाइन सेवा प्रारम्भ होगयी 

रूस -यूनाइटेड किंगडम

 
लंदन और मास्को के बीच हॉटलाइन सेवा १९९२ में प्रारम्भ हुयी और २०११ में अपग्रेड हुयी।

भारत -पाकिस्तान 

भारत और पाकिस्तान के मध्य न्यूक्लियर युद्ध की ग़लतफ़हमी को दूर करने के लिए जून 20,2004 को संयुक्त राज्य अमेरिका की सेना के अधिकारीयों की मदद से इस्लामाबाद और नई दिल्ली के मध्य हॉटलाइन सेवा प्राम्भ हुयी The Independent—Monday, June 21, 2004--"India and Pakistan to Have Nuclear Hotline":
 
संयुक्त राज्य अमेरिका -चीन

वर्ष २००८ में सुरक्षा हॉटलाइन प्रारम्भ की गयी 

चीन -भारत

अगस्त २०१५ में भारत और चीन के विदेश मंत्रियों के स्तर पर हॉटलाइन सेवा चालू करने की सहमति बनी परन्तु अभी कार्यरत नहीं हो सकी। 

चीन -जापान 

फरवरी २०१३ में चीन और जापान के हॉटलाइन सेवा पर सहमति हुयी। लेकिन आज तक चालू नहीं है।  Japan suggests hotline to Beijing over island spat

नार्थ कोरिया -साउथ कोरिया

सिओल और प्योंगयांग के मध्य रेड क्रॉस द्वारा संचालित हॉटलाइन सेवा १८ अगस्त १९७२ को प्रारम्भ हुयी। उत्तरी कोरिया ने मार्च ११,२०१३ को हॉटलाइन सेवा बंद कर दी। 

सयुंक्त राज्य अमेरिका -भारत 

२१ अगस्त २०१५ को वाशिंगटन और नई दिल्ली के बीच हॉटलाइन सेवा प्रारम्भ हुयी। , PTI "Modi-Obama hotline becomes operational"

सन्दर्भ

श्रेणी:दूरसंचार
विशाल (अभिनेता)

विशाल कृष्ण रेड्डी भारतीय फ़िल्म अभिनेता और निर्माता हैं। यह कई फिल्मों में सहायक निर्देशक का कार्य कर चुके हैं, यह पहली बार चेल्लमए (2014) नामक फ़िल्म से अपनी अभिनय की शुरूआत की। इसके बाद लगातार तीन फिल्मों में सफलता प्राप्त की। यह पंडिया नाडु के साथ एक अभिनेता और निर्माता के रूप में वापस लौटे।

फ़िल्म
 पायुम पूली (2015 फ़िल्म) - जयसीलन

सन्दर्भ

बाहरी कड़ियाँ
 

श्रेणी:जीवित लोग
श्रेणी:भारतीय फ़िल्म अभिनेता
श्रेणी:फ़िल्म निर्माता
श्रेणी:1977 में जन्मे लोग
भारती शिपयार्ड लिमिटेड

भारती शिपयार्ड लिमिटेड (Bharati Shipyard Limited (BSL)) भारत कि सबसे बड़ी जलयान निर्माता कम्पनियों मेम से एक है।

इसकी स्थापना प्रकाश चन्द्र कपूर और विजय कुमार ने महाराष्ट्र के रत्नागिरि में १९७३ में की थी। वे आईआईटी खड़गपुर से समुद्र इंजीनियरी तथा नेवल आर्किटेक्चर में स्नातक थे। यह कम्पनी २००४ में सार्वजनिक कम्पनी में परिवर्तित हो गयी। 

इन्हें भी देखें
हिन्दुस्तान शिपयार्ड लिमिटेड 

श्रेणी:भारतीय कंपनियाँ
झींझक, कानपुर देहात

झींझक (Jhinjhak) भारत के उत्तर प्रदेश राज्य के कानपुर देहात ज़िले में स्थित एक नगर है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
झींझक उत्तर प्रदेश राज्य के कानपुर देहात जिले की सबसे पुरानी नगर पंचायत थी। , इसे मई २०१६ में नगर पालिका परिषद का दर्ज प्राप्त हुआ। यह निचली गंगा नहर (लोअर गंगा कैनाल ) के किनारे स्थित है।

स्थिति 
इस नगर में उत्तर मध्य रेलवे लाइन का रेलवे स्टेशन भी है। इस स्टेशन पर कई फ़ास्ट एवं सुपर फ़ास्ट रेल गाड़ियां ठहरती हैं। उत्तर में यह नगर रोड द्वारा रसूलाबाद से और दक्षिण में सिकंदरा से जुड़ा हुआ है। पूर्व में रोड द्वारा रूरा नगर से और पश्चिम में दिवियापुर नगर से जुड़ा हुआ है।

यातायात
इस रेलवे स्टेशन से पूर्व में कानपुर, पटना, हावड़ा तथा लखनऊ एवं गोरखपुर जा सकते हैं तथा पश्चिम की ओर आगरा, नई दिल्ली, मेरठ, अमृतसर तथा जम्मू से जुड़ा हुआ है। रोड के द्वारा कानपुर नगर रूरा, अकबरपुर से होकर जा सकते हैं।

स्कूल और कॉलेज
 श्री गांधी विद्यालय इण्टर कॉलेज 
 श्री राम रतन गर्ल्स इण्टर कॉलेज 
 न्यू सरस्वती विद्या मंदिर 
 श्री राम रतन औद्योगिक कृषि इण्टर कॉलेज 
 श्री गांधी बालिका विद्यालय इण्टर कॉलेज 
 रामा देवी महिला महाविद्यालय 
 गौरी शंकर महाविद्यालय 
 चन्द्रभानु सिंह मेमोरियल महाविद्यालय
 रामदास पाल इंटर कालेज, मंगलपुर रोड झींझक
 श्री धुन्नू सिंह किड्स पब्लिक स्कूल,(अंग्रेजी माध्यम)
 शांति विद्या निकेतन,(अंग्रेजी माध्यम)
 ऑक्सफोर्ड किड्स स्कूल,(अंग्रेजी माध्यम)
 सरस्वती ज्ञान ज्योति विद्या मन्दिर,गांधी नगर
 पं भगवती प्रसाद शुक्ल इंटर कालेज, करियाझाला रोड

 संस्थायें
 रेलवे स्टेशन
 भारत दूरसंचार निगम 
 ब्लॉक 
 सामुदायिक स्वास्थ्य केंद्र 
 उप डाक घर 
 स्टेट बैंक सहित ५ बैंक
 मां अंगारमती मैय्या मंदिर नहिली

 इन्हें भी देखें 
 कानपुर देहात ज़िला

 सन्दर्भ 

श्रेणी:कानपुर देहात ज़िला
श्रेणी:उत्तर प्रदेश के नगर
श्रेणी:कानपुर देहात ज़िले के नगर
पोतनिर्माण

right|thumb|300px|१९४३ में एक अमेरिकी जलपोत का निर्माण
पोतनिर्माण (Shipbuilding) से आशय जलयानों एवं अन्य तैरने वाले यानों के विनिर्माण से है। पोतनिर्माण का कार्य पोत प्रांगण (शिपयार्ड) में किया जाता है जहाँ इस कार्य के लिये आवश्यक सुविधायें होतीं हैं। पोतनिर्माण का कार्य प्रागैतिहासिक काल से ही होता चला आ रहा है।

व्यापारिक एवं सैनिक दोनों प्रकार के पोतों का निर्माण तथा रखरखाव नौइंजीनियरी (naval engineering) कहलाते हैं। नौका का निर्माण भी पोतनिर्माण जैसा ही है, इसे 'नौकानिर्माण' कहते हैं।

जलपोतों की आयु समाप्त हो जाने पर उन्हें तोड़कर उनके विभिन्न भाग अलग-अलग करके अन्य कार्यों में प्रयोग कर लिये जाते हैं।

शिपनिर्माण उद्योग की वैश्विक स्थिति रैंक  देश  सन २०१८ में पूरा किया गया कुल टन क्षमता  (हजार) सन २०१८ के नए ऑर्डर के अनुसार बाजार का हिस्सा  1    49,600  40% 2    43,900  36% 3    13,005  7% 4  अन्य देश  5,000  17%

बड़े जलयानों के कुछ उदाहरण

सन्दर्भ

इन्हें भी देखें
हिन्दुस्तान शिपयार्ड लिमिटेड
भारती शिपयार्ड लिमिटेड

बाहरी कड़ियाँ
Ship-building: India’s next star industry (swaminomics)
Ancient Ships in India, Indian History

श्रेणी:जलयान
ओम प्रकाश मुंजाल

ओम प्रकाश मुंजाल (26 अगस्त 1928 - 13 अगस्त 2015), हीरो साइकिल के सेवानिवृत्त अध्यक्ष और हीरो ग्रुप के सह-संस्थापक थे। उन्होंने वर्ष 1956 में ‘हीरो ग्रुप’ कंपनी के गठन के साथ ही भारत की पहली साइकिल का निर्माण करने वाली ईकाई की शुरूआत की थी, जो वर्ष 1980 के दौर में दुनिया में सबसे ज्यादा साइकिल की निर्माता कंपनी बन गई। विश्व के सबसे बड़े साइकिल निर्माता के तौर पर वर्ष 1986 में हीरो साइकिल का नाम ‘गिनीज बुक ऑफ वर्ल्ड रिकॉर्ड’ में भी दर्ज हुआ।वे अपने काम के प्रति बेहद ईमानदार थे। वे अपने ग्राहकों को कभी भी निराश नहीं करते थे। एक बार जब उनकी कंपनी के कार्यकर्ता हड़ताल पर थे तो उन्होने खुद ही फैक्ट्री में काम करना शुरू कर दिया। इसे देखते हुए कार्यकर्ताओं ने हड़ताल बंद कर वापस काम में लग गए थे।
सन्दर्भ

मै देश के लिए कुछ करना चाहता हु ।
श्री मुंजाल जी, आप ने अभी जो hiro optima जैसी ईलेकट्रीक टुविलर लोंच की है, उसमे थोड़ा संशोधन करने की जरूरत है ।
 क्या उसमे 1 या 2 लीटर की पेट्रोल टंकी फीट हो सकती है? यदि ऐसा होता है तो कस्टमर को बहुत ही अच्छा रहेगा । 
इसकी वजह है, हमारे देश मे मध्यम वर्ग ज्यादा है अगर 1-2 लोगो को 50, 100 कि,मी जाना हो तो वो आराम से जा सकता है। बीच मे अगर चार्जीग पुरा होने का डर नही रहेगा।
ऐसी गाड़ी हमारे देश मे तो चलेगी ही, लेकिन विदेशो मे भी चलेगी ।
जय हिंद, ,,,

बाहरी कड़ियाँ
 हीरो मोटर का आधिकारिक जाल स्थल
श्रेणी: उद्यमी
श्रेणी: 1928 में जन्मे लोग
वी गोपाल

वी गोपाल (पंजाबी: ਵੀ ਗੋਪਾਲ)वी गोपाल जीवनी http://movies.raftaar.in/  हिन्दी फ़िल्मों के एक हास्य अभिनेता थे। उनहोनें फ़िल्म "चम्बे दी काली" (1940) से अपने अभिनय सफर शुरूआत की थी, फिर 20 वर्ष के अंतराल के बाद "पासपोर्ट" (1961) से वापसी की। उनकी अटक-अटक के संवाद कहने की भिन्न शैली थी।

व्यक्तिगत जीवन
उनका जन्म होशियारपुर, पंजाब मे हुआ था।

प्रमुख फिल्में

 वर्ष फ़िल्म  भूमिका 1961  पासपोर्ट  जनार्दन 1964  हकीकत  चतुरम 1965  गाइड  होटल मैनेजर 1967  ज्वैलथीफ  1970  पवित्र पापी  विवाह प्रबंधक जॉनी मेरा नाम  कैसिनो प्रबंधक जीवन मृत्यु भीम सेन सुहाना सफर  गोपाल हमजोली  रिश्ता कराने वाला 1971  तेरे मेरे सपने  कैमिस्ट नया ज़माना  पंडित 1972  आँखों आँखों में  चतुरम गोवर्धन गिरधारी विक्टोरिया नम्बर २०३  पागल जंगल में मंगल  कांस्टेबल बहादुर सिंह शोर मि० मुरादाबादी 1973  लोफर  हैड कांस्टेबल हँसते ज़ख़्म  ब्रह्मस्वरूप

 सन्दर्भ 

बाहरी कडियाँ

श्रेणी:हास्य अभिनेता
श्रेणी:बॉलीवुड
श्रेणी:हिन्दी अभिनेता